**Nota informativă**

**la proiectul hotărîrii Guvernuluicu privire la transmiterea Serviciului
naţional unic pentru apelurile de urgenţă 112**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul hotărîrii Guvernului cu privire la transmiterea Serviciului naţional unic pentru apelurile de urgenţă 112 a fost elaborat de către Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| Urmare realizării conceptului reformei administraţiei publice, prin Hotărârea Guvernului nr. 693/2017, a fost aprobat Regulamentul cu privire la organizarea şi funcţionarea Ministerului Afacerilor Interne, care a definit Ministerul ca organ central de specialitate al administraţiei publice, ce asigură elaborarea şi realizarea politicii guvernamentale în domeniul ce vizează ordinea şi securitatea publică, prevenirea şi lichidarea consecinţelor situaţiilor de urgenţă şi excepţionale, protecţia civilă, apărarea împotriva incendiilor şi acordarea primului ajutor calificat.Potrivit art.2 din Legea nr.174/2014 cu privire la organizarea şi funcţionarea Serviciului naţional unic pentru apelurile de urgenţă 112, Serviciul 112 reprezintă o structură organizaţională şi tehnologică care asigură preluarea, înregistrarea, prelucrarea apelurilor de urgenţă şi transmiterea solicitărilor de intervenţie procesate către serviciile specializate de urgenţă, precum şi interacţiunea cu furnizorii de comunicaţii electronice.Concomitent, potrivit Legii nr.174/2014, Guvernul este abilitat să decidă asupra desemnării organului central de specialitate care va asigura exercitarea funcției de administrator al Instituției publice „Serviciului național unic pentru apelurile de urgență 112”. Acest fapt, permite crearea cadrul normativ necesar transferării acestei entități în sfera de competență a Ministerului Afacerilor Interne. Este de menționat că, în cadrul Ministerului Afacerilor Interne activează 2 servicii specializate de urgență: Inspectoratul General al Poliției și Inspectoratul General pentru Situații de Urgență (care are în componență Serviciul mobil de urgenţă reanimare şi descarcerare - SMURD). Prin urmare, transmiterea Serviciului 112 în sfera de competenţă a Ministerului Afacerilor Interne ar optimiza funcționalitatea acestuia, prin asigurarea dispecerizării integrate a serviciilor specializate de urgenţă. Această optimizare ar avea ca rezultat reducerea timpului de reacție a echipelor de intervenție și, respectiv, oferirea unui serviciu de calitate cetățeanului.  |
| **3. Principalele prevederi ale proiectului şi evidenţierea elementelor noi** |
| Proiectul actului normativ prevede transmiterea Serviciului naţional unic pentru apelurile de urgenţă 112 din sfera de competenţă a Ministerului Economiei și Infrastructurii în Serviciul naţional unic pentru apelurile de urgenţă 112, instituție publică în sfera de competenţă a Ministerului Afacerilor Interne.Adițional, proiectul stabilește reglementările legale privind transmiterea Serviciului naţional unic pentru apelurile de urgenţă 112.La fel, Ministerul este responsabil după intrarea în vigoare a prezentei hotărîri, să prezinte Guvernului propuneri de ajustare a actelor normative în domeniu, precum și să întreprindă alte măsuri necesare în vederea organizării activității Serviciului. Ministerul Finanţelor, conform propunerilor Ministerului Afacerilor Interne, ca urmare a transmiterii Serviciului 112, va prezenta Guvernului, în termen de pînă la 45 de zile de la data intrării în vigoare a prezentei hotărîri, proiectul hotărîrii Guvernului privind redistribuirea alocaţiilor aprobate prin Legea bugetului de stat pentru anul 2019 nr.303/2018 între ministere şi structuri organizaţionale din sfera lor de competenţă.  |
| **4. Fundamentarea economico-financiară** |
| Implementarea prevederilor actului normativ nu vor necesita alocări suplimentare din bugetul de stat. |
| **5. Modul de încorporare a actului în cadrul normativ în vigoare** |
|  Urmare aprobării actului normativ se propune modificarea Hotărîrii Guvernului nr.243/2016 „Privind crearea Serviciului naţional unic pentru apelurile de urgenţă 112” și al anexei nr.1 la Hotărîre, cuvintele „Ministerul Economiei şi Infrastructuri” se substituie cu cuvintele „Ministerul Afacerilor Interne”, în scopul atribuirii Ministerului Afacerilor Interne calitatea de fondator și administrator al Serviciului naţional unic pentru apelurile de urgenţă 112.  Totodată, va fi asigurată modificarea ulterioară a Hotărîrii Guvernului nr.244/2016 „Cu privire la aprobarea Conceptului tehnic al Sistemului informaţional automatizat al Serviciului naţional unic pentru apelurile de urgenţă 112” și a altor acte normative în domeniu. |
| 1. **Avizarea și consultarea publică a proiectului**
 |
| Întru respectarea Legii nr. 239/2008 privind transparența în procesul decizional, anunțul privind inițierea procesului de consultare a proiectului hotărîrii Guvernului cu privire la transmiterea Serviciului naţional unic pentru apelurile de urgenţă 112 va fi asiguratăplasarea pe pagina oficială a Ministerului Afacerilor Interne, în compartimentul ”Transparența decizională/Consultări publice”. |

**Viceprim-ministru,**

**ministru al afacerilor interne Andrei NĂSTASE**